**Emil Oustad** (født 20. juli 1989) er en norsk friidrettsutøver, som konkurrerer i sprintløp og mellomdistanseløp. Han representerer Friidrettsklubben Ren-Eng. Han ble norgesmester på 800 innendørs i 2012 og 2016.

Karriere
--------

2011
Oustad deltok ved NM i friidrett innendørs 2011, der han kom på 6.-plass på 800 meter, med tiden 1:56,20. Han vant 800 meter i seniorklassen ved Tyrvinglekene 2011, og ved Veidekkelekene 2011 kom han på 5.-plass på 400 meter og vant 800 meter, over to sekunder foran Terje Snarby. Han vant også 800 meter ved Romerikslekene 2011. 

Ved junior-NM i friidrett 2011 kom han på 5.-plass på 400 meter og 2.-plass på 800 meter i klassen MJ 22, bak Hans Kristian Fløystad. Han deltok også ved NM i friidrett 2011, og kom der på 4.-plass på 800 meter. Han stilte også til start på 400 meter, men fullførte ikke innledningsheatet sitt.

2012
Ved NM i friidrett innendørs 2012 vant han 800 meter, men nådde ikke finalen på 400 meter. Han deltok i den nasjonale konkurransen ved Bislett Games i juni, der han kom på 10.-plass på 800 meter. Ved Världsungdomsspelen 2012 kom han på 2.-plass på 400 meter og 4.-plass på 800 meter.

Han kom på 5.-plass i sitt innledningsheat på 800 meter ved NM i friidrett 2012, og nådde ikke finalen.

2013
Oustad satte personlig rekord på både 400 meter (48,84) og 600 meter (1:20,79) utendørs i 2013. Han deltok igjen ved Världsungdomsspelen 2013, og kom på 4.-plass på 800 meter og 11.-plass på 400 meter. Ved Bislett Games i juni deltok han i den nasjonale delen av stevnet, og kom denne gangen på 5.-plass på 800 meter.

Han kom på 6.-plass i finalen på 800 meter ved NM i friidrett 2013, der Henrik Ingebrigtsen vant. Han deltok også på 400 meter, men ble der slått ut i innledningsheatet. 

2014
NM i friidrett innendørs 2014 ble arrangert på Stange, og Oustad kom på 2.-plass på 800 meter, bak Yeimer Lopez Garcia. Han nådde også finalen på 400 meter, der han endte på 5.-plass. Uken etter NM deltok han ved Nordic Indoor Match i Tammerfors i Finland, og løp der inn til 3.-plass på 800 meter med tiden 1:50,92, som var ny personlig rekord. 

Utendørs satte han personlig rekord på 800 meter ved Norwegian Grand Prix i mai, med 1:48,52. Han vant Stjärnspelen 2014 i Arvika i Sverige, og han vant også Tjalvelekene på Bislett. I august deltok han ved NM i friidrett 2014, og kom på 4.-plass på 800 meter. Han løp også 400 meter, men ble ikke kvalifisert til finalen på den distansen. 

2015
Ved NM i friidrett innendørs 2015 på Steinkjer løp han 1500 meter, og kom på 8.-plass. Som en del av Tyrvinglekene ble det arrangert en nordisk landskamp innendørs (Nordic indoor match 2015), der han kom på 3.-plass på 800 meter, bak Andreas Almgren og Nick R. Jensen.

Han kom på 25.-plass på 400 meter ved Världsungdomsspelen 2015, og 2.-plass ved Norwegian Milers Club i september. Han fikk ingen medaljer ved NM i friidrett 2015, der han endte på 4.-plass på 800 meter, og ble slått ut i innledningsheatet på 400 meter. 

2016
I mars vant han 800 meter ved NM i friidrett innendørs 2016. På 400 meter nådde han finalen, og endte der på 4.-plass.

Referanser
----------

1. ↑  Norges friidrettsforbund - *Veidekkelekene 2011*, besøkt 29. mars 2016.
2. ↑  Norges friidrettsforbund - *NECON NM Jr 2011*, besøkt 29. mars 2016.
3. ↑  All-Athletics - *Oslo ExxonMobil Bislett Games (NOR)* Arkivert 16. april 2016 hos Wayback Machine. besøkt 29. mars 2016.
4. ↑  Världsungdomsspelen - *Resultat Världsungdomsspelen 2012*, besøkt 29. mars 2016.
5. ↑  Norges friidrettsforbund - *Job Zone NM Friidrett 2012*, besøkt 29. mars 2016.
6. ↑  Track and Field - *Världsungdomsspelen 2013-06-28/30*, besøkt 29. mars 2016.
7. ↑  All-Athletics - *Oslo ExxonMobil Bislett Games (NOR)* Arkivert 16. april 2016 hos Wayback Machine. besøkt 29. mars 2016.
8. ↑  Kondis.no - *Emil Oustad best av 40 seniorer på 800 m på Bislett*, besøkt 29. mars 2016.
9. ↑  AndRo Data - *Landskamp Norge - Sverige - Finland - Danmark - Island 2015*, besøkt 29. mars 2016.
10. ↑  AndRo Data - *NM Innendørs 2016 - MS 400 m finale*, besøkt 29. mars 2016.

Eksterne lenker
---------------

* (no) Min Friidrettsstatistikk - Emil Oustad
* (en) Profil hos European Athletics
* (en) Profil hos AllAthletics Arkivert 16. april 2016 hos Wayback Machine.

| * v
* d
* r
NM-vinnere i friidrett på 800 m innendørs, menn |
| --- |
| 
* 2004: Hans Christian van Nijkerk
* 2005: Stig Vervik Ellingsen
* 2006: Ådne Svahn Dæhlin
* 2007: Eivind Jenssen
* 2008: Joachim Brøndbo
* 2009: Torje Klevmo
* 2010: Thomas Roth
* 2011: Håkon Mushom
* 2012: Emil Oustad
* 2013: Thomas Roth
* 2014: Yeimer Lopez Garcia
* 2015: Roald Frøskeland
* 2016: Emil Oustad
* 2017: Ådne Andersen
* 2018: Thomas Roth
* 2019: Markus Einan
* 2020: Didrik Hexeberg Warlo
* 2022: Sigurd Tveit
* 2023: Ole Jakob Solbu

 |